Berlingske Tidende, 1836-08-20
Horsens, den 16de August. – J Løverdags Aftes omtrent Kl. 9 ankom deres Kongl. Høyheder Prinds Christian Frederik og høie Gemalinde Prindsesse Caroline Amalie, efter samme Dag at have været paa Hovedgaardene Tiersbeck, Barritskov, Palsgaard, hvor Høistsamme dinerede, og Boller, hertil Byen under Ledsagelse af Stedets Øvrighed, Regimentets Officeercorps, samt et ridende Fakkeltog. Ved Jndkjørselen paraderede Borgervæbningen og Deres Kongl. Høyheder droge under Folkemængdens glade Jubelraab og Klokkernes Ringning langsomt gjennem Gaderne, hvor den almindelige Jllumination vidnede om den Glæde, med hvilken Byens Jndvaanere saae det ædle Fyrstepar i deres Midte. De høie Herskaber afstege hos H. H. Hr. Generalmajor v. Flindt, hvor de bleve modtagne af Byens og Omegnens Embedsmænd og Honoratiores, der strax efter Ankomsten stededes til Cour hos Deres Kgl. Høyheder. Udenfor Deres Bolig paraderede det borgerlige Jægercors, og den talrige Mængdes Jubelraabe gjenled især, da de høie Herskaber naadigst viste sig i det aabne Vindue. – Raadhuset var smagfuldt behængt med Grønt og smykket med D. K. Høyheders Navnetræk og Jnscriptioner, og midt paa Bygningen saaes en Grotte oplyst med couleurte Lamper og med et Offeralter, hvorpaa der brændte bengalsk Jld, som ogsaa paa to foran staaende Søiler. Paa Torvet og ved Borgerklubben brændte Beegkrandse, ligesom i Hr. Kjøbmand Barfoeds Have udenfor Byen, forbi hvilken D. K. Høyheder passerede ved Jndkjørselen, vare hængte couleurte Lamper i en Bue, som og i Træerne. - Søndag Morgen Kl. 8 tog H. K. Højhed Borgervæbningen og Jægercorpset i naadigst Øjesyn, og vandt disse Høistsammes naadigste bifald og Tilfredshed, saa at H. K. Høihed, efter at et Længe leve havde gjenlydt for vor elskede Konge, for H. K. Høyhed og høje Gemalinde, udbragte et Held for Horsens gode Borgervæbning". Derefter inspiceredes nogle af de offentlige Jndretninger: Sygehuset, Arbejdshuset, Raadhuset og Latinskolen, hvor H. K. Højed hilsedes med en Tale af Rector og en Sang af Disciplene. Kl. 10 bivaanede D. K. Høyheder Høimesse-Tjenesten i Vor Frelsers Kirke, hvor H. H. Hr. Consistorialraad, Ridder, Rosing prædikede. En utallig Mængde Mennesker vare tilstede i Kirken og Toget af Eqvipager som 3 Menneskemængden fyldte Gaderne. Efter endt Gudstjeneste behagede det H. K. H. at tage til Bygholm. og derefter besee Byens Jorde-Udskiftning. For Taffelet gave de høie Herskaber Audients. Paa den saakaldte store Klubgaard var foranstaltet en Diner, hvortil D. K. Høyheder underdanigst vare indbudne, og i hvilken Stiftets og Amtets Øvrighed samt en stor Deel af Omegnens og Byens Embedsmænd og Honoratiores, Regimentets Officerer og et ikke ringe Antal af Byens Borgere deeltage. Over Taffelet, udbragte H. K. Høihed med nogle hjertelige Ord, der fandt dyb Gjenklang i de Tilstedeværendes Hjerter, Toaster for Deres Majestæter Kongen og Dronningen, Stændernes heldige Virksomhed til Kongens og Folkets Tilfredshed; ligesom et Længe leve fordet tilstedeværende elskede Fyrstepar gjenlod fra Alles Læber og Hjerter, som af H. K. Høihed atter giengieldtes. med et varmt Ønske for Byen og dens Jndvaanere. Ved Taffelet blev afsjungen en af Hr. Pastor Rohmann forfattet Sang, accompagneret af Regimentets Musikcorps.